Diolch am ddangos diddordeb yn yr astudiaeth hon. Darllenwch isod i ddysgu mwy am yr hyn y mae’r arolwg yn ei gynnwys.

**Diben yr ymchwil**  
Fe'ch gwahoddir i gymryd rhan yn yr arolwg hwn oherwydd ein bod yn dymuno deall sut rydych chi'n teithio ac yn symud o gwmpas yng Nghaerdydd - ar gyfer cymudo ac ar gyfer hamddena. Hoffem hefyd ddeall eich barn ar y seilwaith teithio yng Nghaerdydd, yn ogystal â’ch barn ar bolisïau i hyrwyddo teithio llesol. Mae hwn ar gyfer **prosiect ymchwil** gan **Brifysgol Caerdydd** a **Chyngor Caerdydd**.

**Beth mae cymryd rhan yn ei olygu:**

Nid oes angen unrhyw wybodaeth arbenigol arnoch i gwblhau’r arolwg. Mae eich cyfranogiad yn gwbl wirfoddol; nid oes rhaid i chi ateb pob cwestiwn os nad ydych yn dymuno, a gallwch dynnu’n ôl o’r astudiaeth ar unrhyw adeg.

**Noder:** Dylai’r arolwg gymryd tua 10-15 munud i'w lenwi. Rhaid i chi fod yn 18 oed neu’n hŷni gymryd rhan yn yr astudiaeth hon. Rhaid i chi fyw yng Nghaerdydd neu deithio i Gaerdydd yn rheolaidd (er enghraifft ar gyfer gwaith neu siopa). Bydd gennych hefyd yr opsiwn i gael eich cynnwys mewn raffl gwobr ariannol am £100 ar y diwedd. Hefyd, bydd opsiwn i gymryd rhan yn rhan nesaf yr arolwg hwn ymhen blwyddyn.. Os oes gennych unrhyw gwestiynau neu bryderon am y gwaith ymchwil hwn, mae croeso i chi gysylltu ag unrhyw un o’r ymchwilwyr sy’n ymwneud â’r prosiect, gan ddefnyddio’r manylion cyswllt isod.

**Eich data**

Mae gennych gyfle i ddarparu'ch cyfeiriad e-bost ar ddiwedd yr arolwg fel y gellir eich cynnwys yn y raffl fawr ac fel y gallwch chi (os ydych chi'n fodlon) gymryd rhan yn ail ran yr astudiaeth. Os ydych chi'n darparu'ch e-bost, bydd eich cyfeiriad e-bost yn cael ei ddal dros dro gyda'ch data yn ddiogel ac yn gyfrinachol mewn cyfrif a ddiogelir gan gyfrinair gyda Qualtrics. Dim ond at ddibenion yr astudiaeth hon y bydd eich cyfeiriad e-bost yn cael ei ddefnyddio ac ni fydd yn cael ei rannu ag unrhyw un arall fyth. Bydd pob cyfeiriad e-bost yn cael ei ddileu yn uniongyrchol ar ôl diwedd yr astudiaeth.

Ar ôl dileu'r cyfeiriadau e-bost (neu os na ddarperir cyfeiriad e-bost) bydd y wybodaeth a ddarperir gennych chi yn yr arolwg yn cael ei chadw'n ddienw, felly bydd yn amhosibl olrhain y wybodaeth hon yn ôl i chi yn unigol. Bydd y data dienw ei hun yn cael ei gadw am gyfnod amhenodol a gallai gael ei ddefnyddio i lunio adroddiadau, cyflwyniadau a chyhoeddiadau academaidd.

**Datganiad GDPR**

Bydd y wybodaeth a ddarperir ar y ffurflen gydsynio yn cael ei chadw yn unol â rheoliadau GDPR. Prifysgol Caerdydd yw rheolwr y data a Matt Cooper yw’r swyddog diogelu data (inforequest@cardiff.ac.uk). Mae'r wybodaeth hon yn cael ei chasglu gan yr Athro Wouter Poortinga fel rhan o'r prosiect hwn. Bydd y wybodaeth hon yn cael ei chadw'n ddiogel ac ar wahân i'r wybodaeth ymchwil a ddarperir gennych. Dim ond yr ymchwilydd fydd yn gallu cyrchu’r ffurflen hon, a bydd yn cael ei dinistrio ar ôl saith mlynedd.  Y sail gyfreithiol ar gyfer prosesu'r wybodaeth hon yw er budd y cyhoedd.

**Manylion cyswllt yr ymchwilydd**

Prif Ymchwilydd

Yr Athro Wouter Poortinga

PoortingaW@cardiff.ac.uk

Ffôn: +44 (0) 29 2087 4755

---

Cysylltwch â phwyllgor Moeseg Ysgol Seicoleg Caerdydd os oes gennych unrhyw bryderon ynghylch y prosiect hwn: Ysgrifennydd y Pwyllgor Moeseg, Yr Ysgol Seicoleg, Prifysgol Caerdydd, Plas y Parc, Caerdydd CF10 3AT, Y DU; Ffôn Tel: +44 (0)29 2087 0707, E-bost: psychethics@caerdydd.ac.uk